אריאל פיקאר

הרב ד"ר אריאל פיקאר (נולד בשנת 1965) עוסק בהגות, מחקר וחינוך במכון שלום הרטמן. הוא המנהל האקדמי של "בית יוצר ישראלי", בראשות הרב שי פירון.

==ביוגרפיה==
נולד במרסיי שבצרפת כבן הבכור מבין שלושה ילדים ל, בן למשפחה מיהדות אלזס, וז'קלין, בת לאם שהגרה מאלג'יריה לצרפת ולאב שהגר מגרמניה לצרפת. בשנת 1969, כשפיקאר היה בן ארבע, עלו לישראל והתיישבו בירושלים. אביו, בוגר לימודי הנדסה, נפל בגיל 32 במלחמת יום הכיפורים. פיקאר למד בישיבה התיכונית נתיב מאיר ובישיבת ההסדר הר עציון, באלון שבות. הוסמך לרבנות על ידי הרבנות הראשית לישראל. בוגר המכון להכשרת מורים במכללת הרצוג ובעל תואר ראשון בתלמוד ותואר שני ושלישי בלימודי פרשנות ותרבות באוניברסיטת בר-אילן, כאשר עבודת הדוקטורט שלו עסקה בפסיקתו ההלכתית של הרב עובדיה יוסף, ויצאה לאור כספר בהוצאת בר-אילן ב-2007.

שימש כרב הקיבוץ שלוחות בעמק בית שאן בין השנים 1994–2001, לימד במדרשת עין הנציב, וכן שימש כר"מ בישיבת מעלה גלבוע בין השנים 1999–2001.

ב-2009 התמודד פיקאר בבחירות לכנסת השמונה עשרה ברשימת התנועה הירוקה-מימד, והוצב במקום השביעי בה.

החל מ-2001 הוא עמית מחקר במכון שלום הרטמן ומורה בתוכניות המכון השונות. בין השנים 2009–2018 היה המנהל החינוכי של תוכנית בארי במכון שלום הרטמן. בין השנים 2018–2020 היה מנהל מרכז קוגוד לחקר המחשבה היהודית ולהגות עכשווית. בעבר היה מרצה במכללה האקדמית צפת בחוג למדעי הרוח וחבר סגל הפקולטה למשפטים בקריה האקדמית אונו ובמכון שכטר למדעי היהדות.

פרסם מספר מאמרי הגות העוסקים בקיום הדתי בזמן הזה, את משנתו החינוכית תיאר במאמרים "חינוך יהודי-ישראלי", "אתגרי החינוך היהודי-פלורליסטי". כתב אודות החובה ההלכתית–מוסרית של חתימה על כרטיס אדי לתרומת איברים, על צדק מקראי בכלכלה מודרנית, על מעמדם של פליטים ומהגרים בישראל<ref></ref>, על יחסי דת ומדינה בישראל, על איזון ובקרה בין רשויות השלטון<ref></ref>, ועל הלכה ישראלית והיחס בין חוק, הלכה ותרבות<ref></ref>. על השמיטה בזמן הזה<ref>אריאל פיקאר, [https://heb.hartman.org.il/shmita-in-the-21st-century-part1/ "שמיטה במאה ה-21, חלק א - לא רק חקלאות גם צרכנות;] [https://heb.hartman.org.il/shmita-in-the-21st-century-part2/ חלק ב - שינויים באורחות החיים".] פורסם באתר מכון הרטמן 12 באוגוסט 2021</ref>. על השלכות הקורונה על תפיסת העבודה של האדם.

מתגורר בירושלים, נשוי לשלי לבית סיטנר, אב לחמישה. אחיו הוא ד"ר אבי פיקאר.

==ספריו==
* [http://www.kotar.co.il/KotarApp/Viewer.aspx?nBookID=92515586 משנתו של הרב עובדיה יוסף בעידן של תמורות - חקר ההלכה וביקורת תרבות], הוצאת אוניברסיטת בר-אילן (2007)
* [http://www.kotar.co.il/KotarApp/Viewer.aspx?nBookID=99966861 הלכה בעולם חדש - שיח רבני בחברה מודרנית], הוצאת כתר ומכון שלום הרטמן (2012)
* [http://www.ybook.co.il/book/6703/לראות-את-הקולות לראות את הקולות - מסורת, יצירה וחירות פרשנית], הוצאת בית-יצירה עברית, מכון שלום הרטמן, ידיעות אחרונות, ספרי חמד (2016)
*[https://www.academia.edu/39401040/בלשון_בני_אדם_-_יסודות_להתחדשות_יהודית-ישראלית?source=swp_share בלשון בני אדם - יסודות להתחדשות יהודית-ישראלית], הוצאת כרמל ומכון שלום הרטמן (2019)<ref></ref>

== קישורים חיצוניים ==

* 
* 
* [https://hartman.academia.edu/אריאלפיקאר מאמרים של אריאל פיקאר], באתר Academia.edu
* 
* 
* [https://www.inn.co.il/tags/הרב_דר_אריאל_פיקאר מאמרים של אריאל פיקאר], באתר ערוץ 7
* 

==הערות שוליים==

קטגוריה:רבני קיבוצים
קטגוריה:שלוחות: אישים
קטגוריה:יתומי צה"ל
קטגוריה:עולים בשנות ה-1960
קטגוריה:חוקרי יהדות ישראלים
קטגוריה:בעלי תואר דוקטור מאוניברסיטת בר-אילן
קטגוריה:חוקרי הלכה
קטגוריה:בוגרי ישיבת הר עציון
קטגוריה:בוגרי ישיבת נתיב מאיר
קטגוריה:בוגרי המכללה האקדמית הרצוג
קטגוריה:פעילי מפלגת מימד
קטגוריה:ישראלים ילידי צרפת
קטגוריה:ישראלים שנולדו ב-1965